|  |
| --- |
| Številka: 007-138/2025/12 |
| Ljubljana, 5. maj 2025 |
| EVA 2025-2330-0024 |
| ZADEVA: Uredba o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027 – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne………... sprejela naslednjiSKLEP:Vlada Republike Slovenije je izdala Uredbo o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027 in jo objavi v Uradnem listu Republike Slovenije. Barbara Kolenko Helbl generalna sekretarkaPriloga:* Predlog Uredbe o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027.

Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| – Maša Žagar, generalna direktorica Direktorata za kmetijstvo,– dr. Gašper Kosec, vodja Sektorja za trajnostno kmetijstvo. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.(Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.) |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva: |
| Uredba določa izvajanje intervencij v obliki neposrednih plačil iz strateškega načrta skupne kmetijske politike 2023–2027 (v nadaljnjem besedilu: SN SKP 2023–2027), potrjenega z Izvedbenim sklepom Komisije C(2022) 7574 z dne 28. 10. 2022.Predlog novele uvaja nekatere spremembe pri posameznih intervencijah neposrednih plačil še za zahtevke za leto 2025. Nekateri pogoji upravičenosti pri določenih shemah SOPO, konkretno pri shemi naknadni posevki in podsevki, shemi ozelenitev ornih površin prek zime in shemi konzervirajoča obdelava tal, so rahlo prilagojeni. Te prilagoditve so izvedene v okviru določil, ki jih omogoča zapis v strateškem načrtu.Za kmetijsko prakso zmanjšanje izpustov amonijaka (INHIBIT) se za leto 2026 dodatno uvede pogoj, da se pri oceni primernosti mešanice sredstev za gnojenje z inhibitorjem ali samostojnega inhibitorja upošteva le tiste, ki imajo tudi etikete označene v skladu s pravili iz četrtega odstavka 27. člena (oznaka CE in opisno navedena ustrezna funkcijska kategorija). Dodatno se določi, da nosilec evidenc o gnojenju pri tej kmetijski praksi ne pošilja na agencijo, ampak jih hrani pri sebi doma za primer pregleda na kraju samem.Pri definiciji aktivnega kmeta se tudi za kmete, ki imajo v preteklem letu več kot 5000 eur neposrednih plačil in se jim plačilo zaradi znižanj in sankcij zniža na nič evrov, uvede preveritev zneska po 7. členu uredbe.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA**/NE |
| b) | usklajenost slovenskega pravnega reda s pravnim redom Evropske unije | DA**/NE** |
| c) | administrativne posledice | DA**/NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA**/NE** |
| e) | socialno področje | DA**/NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA**/NE** |
| 7.a Predstavitev ocene finančnih posledic nad 40.000 EUR:Finančna sredstva EU za intervencije v obliki neposrednih plačil so zagotovljena s SN SKP 2023–2027, potrjenim z Izvedbenim sklepom Komisije C(2022) 7574 z dne 28. 10. 2022.Za izplačila iz naslova intervencije neposredna plačila so zagotovljena sredstva v sprejetem proračunu za leto 2025, projekt 2330-24-0016 Neposredna plačila SN 23–27 na proračunskih postavkah 221645 Strateški načrt SKP 2023–2027 – neposredna plačila – EU v višini 131.580.052,00 EUR. Priloga IX Uredbe 2021/2115/EU določa, da je Slovenija upravičena do izplačila neposrednih plačil 131.530.052 EUR vsako uredbeno oziroma koledarsko leto v obdobju 2023–2027. To pomeni načrtovanje izplačil iz posameznega proračunskega leta v obdobju 2024–2028 v višini 131.530.052 EUR. Zadnje finančne posledice predvidevamo v proračunskem letu 2028. Skupna vrednost finančnih posledic za celotno obdobje znaša 657.650.260 EUR. Neposredna plačila so izključno sredstva EU in se ne sofinancirajo s sredstvi iz proračuna Republike Slovenije.*Vrednost dodeljenih sredstev za neposredna plačila po posameznih koledarskih letih:*– koledarsko leto 2023 – 131.530.052 EUR, izplačilo v letu 2024,– koledarsko leto 2024 – 131.580.052 EUR, izplačilo v letu 2025,– koledarsko leto 2025 – 131.580.052 EUR, izplačilo v letu 2026,– koledarsko leto 2026 – 131.530.052 EUR, izplačilo v letu 2027,– koledarsko leto 2027 – 131.530.052 EUR, izplačilo v letu 2028. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za kmetijstvo, gozdarstvo in prehrano | 2330-24-0016Neposredna plačila SN 23-27 |  221645 Strateški načrt SKP 2023–2027 – neposredna plačila – EU | - | 131.580.052,00 EUR |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA**/NE**
* Združenju mestnih občin Slovenije ZMOS: DA**/NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA**/NE |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 17. april 2025V razpravo so bili vključeni: * **nevladne organizacije,**
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Mnenje je podala Kmetijsko gozdarska zbornica Slovenije.Upoštevani so bili:* v celoti,
* večinoma,
* **delno,**
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:KGZS je pri shemi naknadni posevki in ozelenitev ornih površin prek zime izpostavila datum 15.maj do katerega morajo biti naknadni posevki umaknjeni iz njive. Predlagajo da se datum črta in zapiše le, da naknadni posevek ne sme postati glavni posevek. Predlog ni sprejet. Na kratko sta za to dva razloga: Prvi je namen sheme, ki je v prisotnosti naknadnega posevka, ki ne sme imeti lastnosti glavnega posevka, zato ne sme biti prisoten predolgo v obdobju glavne vegetacije. Drugi razlog pa je pravočasna izvedba omenjenih shem, kontrola in priprava obračuna, saj morajo biti vsa izplačila izvedena najkasneje do 30. junija. Shemi sta bili na način kot predlaga KGZS izvajani pri zahtevkih leta 2023 in posledično je bilo potrebnih precej obnov postopkov, ker kmetje niso izpolnili zahteve po umiku. Se pa delno upošteva predlog KGZS po umiku ponavljajoče sankcije, če kmet ne umakne naknadnega posevka do 15. maja. Sicer se ponavljajoča sankcija ne umakne se pa odstotek pri ponavljajoči sankciji prilagodi na 10% in ostane v tej višini tudi, če gre za ponavljajočo kršitev med leti.Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
| **11. Gradivo je uvrščeno v delovni program vlade:** | DA/**NE** |
|  Mateja Čalušić ministrica  |

**PRILOGA**

**PREDLOG**

 **(EVA)** 2025-2330-0024

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22 in 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o spremembah in dopolnitvah Uredbe o neposrednih plačilih iz strateškega načrta skupne kmetijske politike 2023–2027**

**1. člen**

V Uredbi o neposrednih plačilih iz strateškega načrta skupne kmetijske politike 2023–2027(Uradni list RS, št. 17/23, 63/23, 113/23, 2/24, 30/24,83/24 in 2/25) se v 7. členu v tretjem odstavku, prvi stavek spremeni tako, da se glasi »Če nosilec kmetijskega gospodarstva ni predložil zahtevka za neposredna plačila v preteklem letu ali je bil njegov zahtevek v preteklem letu zavrnjen zaradi neizpolnjevanja pogoja aktivnega kmeta ali je njegov znesek neposrednih plačil v preteklem letu znašal nič eurov zaradi uporabe upravnih sankcij iz uredbe, ki ureja izvedbo intervencij kmetijske politike za leto vložitve zbirne vloge, se njegov skupni znesek neposrednih plačil iz tretjega in četrtega odstavka prejšnjega člena določi tako, da se pomnoži število upravno preverjenih površin, ki so v skladu z drugo alinejo prvega odstavka prejšnjega člena velikosti površine vsaj 0,1 ha, na geoprostorskem obrazcu na dan 15. november, ki je kot zadnji določen za spremembe in umike določenih zahtevkov z nacionalnim povprečjem plačila neposredne podpore na hektar za preteklo leto.«.

**2. člen**

V 27. členu se tretji odstavek spremeni tako, da se glasi:

»(3) Pri kmetijski praksi INHIBIT se lahko uporabi mešanica sredstev za gnojenje sestavljena iz dušikovega mineralnega gnojila in inhibitorja nitrifikacije, denitrifikacije ali ureaze (v nadaljnjem besedilu: mešanica sredstev za gnojenje) ali samostojni inhibitor nitrifikacije, denitrifikacije ali ureaze. Pri tem morata mešanica sredstev za gnojenje ali samostojni inhibitor pripadati ustrezni funkcijski kategoriji sredstev za gnojenje EU in biti označena z oznako CE v skladu z [Uredbo (EU) 2019/1009](http://data.europa.eu/eli/reg/2019/1009/oj) Evropskega parlamenta in Sveta z dne 5. junija 2019 o določitvi pravil o omogočanju dostopnosti sredstev za gnojenje EU na trgu, spremembi [uredb (ES) št. 1069/2009](http://data.europa.eu/eli/reg/2009/1069/oj) in (ES) št. 1107/2009 ter razveljavitvi [Uredbe (ES) št. 2003/2003](http://data.europa.eu/eli/reg/2003/2003/oj) (UL L št. 170 z dne 25. 6. 2019, str. 1) nazadnje spremenjena z Delegirano uredbo Komisije (EU) 2024/2790 z dne 23. julija 2024 o spremembi Priloge II k Uredbi (EU) 2019/1009 Evropskega parlamenta in Sveta v zvezi s polimeri kategorije sestavnih materialov 1 (UL L št. 2024/2790 z dne 31. 10. 2024), kar mora biti razvidno iz oznake na etiketi mešanice sredstev za gnojenje ali samostojnega inhibitorja. Etikete morajo biti označene z oznako CE. Na etiketi mešanice sredstev za gnojenje morata biti opisno navedeni obe funkcijski kategoriji mešanice, mineralno gnojilo in inhibitor. Na etiketi samostojnega inhibitorja mora biti opisno navedena funkcijska kategorija inhibitorja.«.

Šesti odstavek se spremeni tako, da se glasi:

»(6) Nosilec kmetijskega gospodarstva do 1. oktobra tekočega leta pošlje agenciji račune in dokazila o nakupu mešanice sredstev za gnojenje ali samostojnih inhibitorjev iz tretjega odstavka tega člena. Iz računov mora biti razvidna skupna količina mešanice sredstev za gnojenje oziroma samostojnih inhibitorjev.«.

**3. člen**

V 28. členu se v petem odstavku dodata nova, drugi in tretji stavek, ki se glasita »Podsevek se mora razlikovati od glavnega posevka. Glavni posevek v obdobju prisotnosti naknadnega posevka iz tretjega odstavka tega člena ne sme biti več prisoten, niti kot mešanica.«.

V šestem odstavku se v drugi alineji besedilo »od 15. avgusta do 15. oktobra tekočega leta« nadomesti z besedilom »od vključno 15. avgusta do vključno 15. oktobra tekočega leta«.

V peti alineji se besedilo »od 1. septembra tekočega leta do 30. oktobra tekočega leta« nadomesti z besedilom »od vključno 1. septembra tekočega leta do vključno 30. oktobra tekočega leta«.

Deseti odstavek se spremeni tako, da se glasi:

»(10) Za pokritost tal iz druge in pete alineje šestega odstavka tega člena se šteje, če je na prvi dan obdobja viden najmanj vznik zelenega pokrova in je najpozneje v zadnji tretjini obdobja zeleni pokrov viden na vsaj 70 % ozelenjene površine.«.

**4. člen**

V 29. členu se v četrtem odstavku v drugi alineji besedilo »od 15. novembra tekočega leta do najmanj 15. februarja naslednjega leta« nadomesti z besedilom »od vključno 15. novembra tekočega leta do najmanj vključno 15. februarja naslednjega leta«.

Sedmi odstavek se spremeni tako, da se glasi:

»(7) Za pokritost tal iz druge alineje četrtega odstavka tega člena se šteje, če je na prvi dan obdobja viden najmanj vznik zelenega pokrova in je najpozneje v zadnji tretjini obdobja zeleni pokrov viden na vsaj 30 % ozelenjene površine.«.

**5. člen**

V 30. členu se v tretjem odstavku doda nov, drugi stavek, ki se glasi »Setev kmetijskih rastlin se lahko izvede tudi z uporabo druge mehanizacije, ki upošteva načela konzervirajoče obdelave tal.«.

**6. člen**

V 34.a členu se v tretjem odstavku doda nov, drugi stavek, ki se glasi »Za posamezno kmetijsko prakso iz prejšnjega odstavka je izvajanje kmetijske prakse na rabi GERK iz prejšnjega stavka določeno v šifrantu vrst oziroma skupin kmetijskih rastlin in pomoči.«.

**7. člen**

V 42.a členu se trinajsti odstavek spremeni tako, da se glasi:

»(13) Za nosilce kmetijskih gospodarstev, vključene v ekološko pridelavo zelenjave iz prve alineje prvega odstavka tega člena, se štejejo nosilci kmetijskih gospodarstev, pri katerih na kmetijski površini, na kateri pridelujejo zelenjavo v tekočem letu oddaje zahtevka, poteka pridelava zelenjave v skladu s predpisi, ki urejajo ekološko pridelavo, in ki imajo v letu zahtevka za vezano podporo za zelenjadnice oddan tudi zahtevek za intervencijo ekološko kmetovanje iz uredbe, ki ureja plačila za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027.«.

**8. člen**

Priloga 6 se nadomesti z novo Prilogo 6, ki je kot Priloga 1 sestavni del te uredbe.

**9. člen**

Priloga 10 se nadomesti z novo Prilogo 10, ki je kot Priloga 2 sestavni del te uredbe.

**PREHODNA IN KONČNA DOLOČBA**

**10. člen**

**(etikete pri mešanici sredstev za gnojenje oziroma samostojnem inhibitorju za kmetijsko prakso INHIBIT)**

Mešanice sredstev za gnojenje oziroma samostojni inhibitorji morajo imeti etikete v celoti označene v skladu s spremenjenim tretjim odstavkom 27. člena uredbe od leta 2026 dalje.

**11. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-138/2025/12

Ljubljana, dne … 2025

EVA 2025-2330-0024

Vlada Republike Slovenije

dr. Robert Golob

predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

10., 11.a in 12. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23).

1. Rok za izdajo uredbe, določen z zakonom

/

1. Splošna obrazložitev predloga uredbe, če je potrebna

 /

1. Predstavitev presoje posledic za posamezna področja, če te niso mogle biti celovito predstavljene v predlogu zakona

 II. VSEBINSKA OBRAZLOŽITEV PREDLAGANIH REŠITEV

**K 1. členu**

Za finančno mejo 5.000 eurov, do katere se vsak nosilec kmetijskega sredstva šteje za aktivnega kmeta, se upošteva znesek neposrednih plačil za preteklo leto po uporabi znižanj (6. člen veljavne uredbe). To pomeni, da je lahko nosilec kmetijskega gospodarstva zaradi uporabe znižanj v preteklem letu prejel nič eurov neposrednih plačil in je v tekočem letu samodejno obravnavan kot aktivni kmet. S spremembo se tudi za take primere preveri izpolnjevanje pogojev za aktivnega kmeta, na način, da se upošteva izračun zneska neposrednih plačil, kot je za podobne primere opredeljen v 7. členu uredbe.

**K 2. členu in 10. členu**

S spremembo se pri kmetijski praksi zmanjšanje izpustov amonijaka (INHIBIT) od leta 2026 naprej s prehodno določbo zahteva, da se pri izpolnjevanju pogoja primernosti mešanice sredstev za gnojenje ali samostojnega inhibitorja upošteva le tiste, ki imajo tudi etikete, označene v skladu s pravili iz tretjega odstavka 27. člena (oznaka CE in opisno navedena ustrezna funkcijska kategorija inhibitorja oziroma v primeru mešanice poleg inhibitorja tudi mineralnega gnojila). Zdaj inhibitorje ali mešanice sredstev za gnojenje, ki nimajo popolnih etiket, agencija s poizvedbami pri distributerjih dodatno preveri glede izpolnjevanja pogojev iz tretjega odstavka 27. člena te uredbe. Od distributerjev pridobi izjave skladnosti in certifikate EU, kar pa terja ogromno časa pri izvedbi kmetijske prakse. Pravilna oznaka etiket gnojil, ki mora biti v skladu s pridobljenimi certifikati oziroma izjavami o EU skladnosti, je zahtevana že v Uredbi EU 2019/1009. S prehodno določbo (10. člen predloga novele) se s strožjim pogojem o oznakah na etiketah uvaja poenostavitev pri izvedbi sheme in se hkrati dosledno upošteva zakonodaja EU s področja oznak sredstev za gnojenje.

S spremembo člena se določi, da se evidence o uporabi organskih in mineralnih gnojil za zahtevke leta 2025 in naprej ne pošiljajo na agencijo, ampak jih nosilec hrani doma za namen pregledov na kraju samem.

**K 3. členu**

Zaradi večje jasnosti se pri shemi naknadni posevki in podsevki dodatno zapiše, da se mora podsevek razlikovati od glavnega posevka in da glavni posevek v obdobju naknadnega posevka ne sme biti več prisoten, niti kot mešanica.

Pri naknadnih posevkih se 70 % pokritosti zelenega pokrova veže na zadnjo tretjino obdobja obvezne prisotnosti, medtem ko je na prvi dan obdobja zahtevan vsaj vznik posevka. To je bolj skladno z biološko realnostjo razvoja dosevkov in bo omogočilo večjo prilagodljivost pri sejanju v sušnih poletnih razmerah, ko je vznik pogosto oviran. Zaradi pogostih poletnih suš in visokih temperatur, ki otežujejo vznik in razvoj rastlin, je strokovno utemeljeno, da se prag 70-odstotne pokritosti preverja na koncu obdobja obvezne prisotnosti zelenega pokrova.

**K 4. členu**

Pri shemi ozelenitev ornih površin prek zime je problematična zahteva, da se za pokritost tal pri prezimnih posevkih v obdobju od 15. novembra do 15. februarja šteje zeleni pokrov, viden na najmanj 70 % ozelenjene površine.

Po vnovični strokovni razpravi je ta odstotek v primeru žit (zlasti pri ozimni pšenici) prevelik, saj rezultati spremljanja pokrovnosti ozimnih žit, ki ga izvaja Kmetijski inštitut Slovenije, kažejo, da je pokrovnost v času med novembrom in marcem večinoma med 30- in 60-odstotna; odvisno od vrste (večja pri ječmenu, manjša pri pšenicah, večja v toplejših letih), sorte (ali ima pokončne ali bolj poležane liste), vigorja in hranil v tleh, potrebne gostote setve in vremenskih razmer, četudi je bilo ozimno žito pravočasno posejano, torej znotraj vseh priporočenih rokov setve in po priporočenih tehnologijah pridelave. V problematičnih letih, ko so zaradi okoljskih razmer spravila predhodnih poljščin pozna ali pa so zaradi razmočenega terena pozne setve ozimnih žit, so pokrovnosti v tem obdobju lahko tudi 20-odstotne ali še manjše.

Ob tem velja strokovno mnenje, da je v primeru žit vsaj 30-odstotna pokritost dovoljšna za dosego ciljev sheme oziroma operacije, to je preprečevanje erozije in vezava hranil. Med drugim je cilj vsaj 30-odstotne pokritosti tal z vsemi rastlinami opredeljen tudi v konzervirajoči obdelavi kot ustrezen s stališča preprečevanja erozije. S spremembo se tako pri prezimnih posevkih zahtevana pokritost zmanjša s 70 na 30 % in se hkrati 30-odstotna pokritosti zelenega pokrova veže na zadnjo tretjino obdobja obvezne prisotnosti, medtem ko je na prvi dan obdobja zahtevan vsaj vznik posevka. To je bolj skladno z biološko realnostjo razvoja dosevkov in bo omogočilo večjo prilagodljivost pri sejanju v razmočenih razmerah, ko je vznik pogosto oviran. Zaradi pogostih moč v jesenskem delu leta, ki otežujejo vznik in razvoj rastlin, je strokovno utemeljeno, da se prag 30-odstotne pokritosti preverja na koncu obdobja obvezne prisotnosti zelenega pokrova.

**K 5. členu**

Pri konzervirajoči obdelavi se razširi uporaba strojev na drugo kmetijsko mehanizacijo, ki ustreza konzervirajoči obdelavi, kakor je navedeno tudi v SN 2023–2027. Na terenu se namreč izvajajo tudi drugi ustrezni načini za konzervirajočo obdelavo, kot je na primer setev z droni. Pri uporabi dronov ne prihaja do mehanske obdelave tal in se ne kršijo načela konzervirajoče obdelave, torej zmanjševanje obdelave tal s plugom. Poleg tega uporaba letalnikov prispeva k zmanjšanju porabe fosilnih goriv in tlačenja tal s klasično mehanizacijo.

**K 6. členu**

Pri shemi neproizvodne površine in elementi so rabe kmetijskih zemljišč, na katerih se lahko izvaja shema, opredeljene v tretjem odstavku 34.a člena. Ker pa shema vsebuje štiri kmetijske prakse, je s šifrantom kmetijskih rastlin natančneje določeno, na katerih rabah, naštetih v tretjem odstavku 34.a člena, se lahko izvaja posamezna kmetijska praksa.

**K 7. členu**

Pri določitvi kdo je nosilec kmetijskega gospodarstva, vključen v ekološko pridelavo zelenjave, se doda tudi zahteva, da ima v tekočem letu oddan zahtevek za ekološko pridelavo zelenjave. Plačilo se izvaja na ha. Ker ima lahko nosilec ekološki certifikat samo za določene vrste zelenjave, za določene pa ne (npr. za buče ga ima, za korenje pa ne) in je certifikat vezan na proizvod in ne na površino, bo s tem pristopom zagotovljena sledljivost. Z dodatnim pogojem se nosilce KMG, ki imajo certifikat za zelenjavo spodbudi tudi k uveljavljanju podpore za IRP19 (zelenjava).

**K 8. členu**

Pri prilogi 6, ki opredeljuje kombinacije posameznih shem SOPO na isti površini, se sprememba nanaša na kmetijsko prakso praha v kombinaciji s shemo naknadni posevki in ozelenitev ornih površin. Na isti površini se ne smejo izvajati zelena praha in omenjeni shemi. Črna praha je v primeru sheme naknadni posevki dovoljena kombinacija, s shemo ozelenitev ornih površin pa je nezdružljiva zaradi datumov, ki določajo obvezno prisotnost zelenega pokrova prezimnega posevka, in datumov, ki določajo obvezno prisotnost prahe. S spremembo priloge se prepoved kombinacije s shemo naknadni posevki in ozelenitev ornih površin veže le na zeleno praho in ne celotno praho pri shemi neproizvodne površine in elementi.

**K 9. členu**

Zaradi vseh naštetih sprememb, ki jih uvaja novela, se prilagodi tudi katalog kršitev za intervencijo SOPO, ki je kot priloga 10 sestavni del uredbe. Hkrati se pri shemi tradicionalna raba travinja jasneje zapiše sankcija v primeru celoletne paše, kar izhaja že iz zapisa v uredbi, kjer je celoletna paša prepovedana. V primeru shem naknadni posevek ter ozelenitev ornih površin prek zime se pri pogoju »umik posevka do 15. maja«, ponavljajoča sankcija prilagodi na 10% in ostane v tej višini tudi, če gre za ponavljajočo kršitev med leti. S spremembo je sankcija za upravičence milejša.